Tanketa
<s>Tanketa je guseničarsko borbeno vozilo, koje podseća na mali tenk.</s><s>Slične je veličine kao automobil, a predviđena je za izviđanje i podršku jedinicama lake pešadije.</s>

<s>Tankete su dizajnirane i proizvedene u periodu između dvadesetih i četrdesetih godina 20. veka, i učestvovale su u borbama sa relativnim uspehom.</s><s>Međutim, zbog osetljivosti njihovog lakog oklopa, kasniji razvoj koncepta je napušten.</s>

<s>Tankete su imale posadu od jednog ili dva člana, zavisno od modela.</s><s>U određenim modelima je moralo da se leži zbog nedostatka prostora.</s><s>Neki modeli nisu imali ni kupolu, ili je bila toliko mala, da se pokretala rukom.</s><s>Tankete su bile primetno manje od lakih tenkova i nisu imale top.</s><s>Najčešće naoružanje su bili jedan ili dva mitraljeza, ili u retkim slučajevima top ili bacač granata kalibra 20mm.</s>

<s>Koncept tankete je napušten zbog ograničenosti upotrebe i korisnosti, i zbog osetljivosti na antitenkovska oružja i mitraljeze.</s><s>Koncept oklopnog automobila je takođe zaslužan za prestanak razvoja tankete, jer su u dobrom delu preuzeli njihovu funkciju.</s>

<s>Oklopna vozila</s>

